Rikunarita-ORG/Wikinium huggingface dataset:
# چوہا

| چوہا
mouse زمانی حد: Late Miocene–Recent |
| --- |
|  |
| گھریلو چوہا |
| سائنسی درجہ بندی |
| اقلیم: | جانور |
| قوم: | حبلیات |
| جماعت: | ممالیہ |
| فصیلہ: | کترنے والا |
| بالائی خاندان: | Muroidea |
| خاندان: | Muridae |
| ذیلی خاندان: | Murinae |
| جنس: | Mus لنی اس، 1758 |
| نوع |
|
30 معلوم انواع |

**چوہا** (انگریزی: Mouse) ایک کُترنے والا (rodent) چھوٹا پستانیہ جانور ہے۔
# سیہہ

**سیہہ** ایک ایسا جانور ہے جس کی پشت پر نوکدار کانٹے موجود ہوتے ہیں۔ یہ کانٹے اسے شکاری جانوروں سے بچاتے ہیں۔ سیہہ امریکہ، جنوبی ایشیاء اور افریقا میں پائی جاتی ہیں۔ کترنے والے جانوروں میں یہ تیسرا بڑا جانور ہے۔ عام طور پر سیہہ کی لمبائی 25 سے 36 انچ تک جبکہ 8 سے 10 انچ لمبی دم ہوتی ہے۔ ان کا اوسط وزن تقریباً ساڑھے پانچ کلو سے لے کر 16 کلو تک ہوتا ہے۔ گول مٹول سے یہ جانور عموماً بڑے اور سُست ہوتے ہیں۔ ان کی رنگت بھوری، سرمئی اور کبھی کبھار سفید بھی ہو سکتی ہے۔ کانٹوں کے اعتبار سے یہ خار پشت سے مشابہہ ہوتے ہیں۔

عام سیہہ سبزی خور ہوتی ہے اور سبزہ اور گھاس وغیرہ کھاتی ہے۔ سردیوں میں درختوں کی چھال بھی کھا لیتی ہے۔ اکثر درخت پر چڑھ کر اپنی خوراک بھی تلاش کرتی ہے۔ عموماً سیہہ شب بیدار جانور ہے تاہم دن کو بھی دیکھا جا سکتا ہے۔ کینیا میں سیہہ کو کھایا بھی جاتا ہے۔
# بیدستر

یوریشیائی بیدستر اپنے تعمیر کردہ بند کے نزدیک۔
**بیدَسْتَر** یا **سگ آبی** (انگریزی: Beavers بیور) شمالی نصف کرے کے بڑے نیم آبی جوندے (کترنے والے جانور) ہیں۔ اس جنس کی دو موجودہ انواع ہیں: شمالی امریکی بیدستر (Castor canadensis) اور یوریشیائی بیدستر (Castor fiber)۔ کیپی بارا کے بعد یہ دنیا کے دوسرے سب سے بڑے زندہ جوندے (کترنے والے جانور) ہیں اور ان کا وزن 50 کلوگرام تک ہو سکتا ہے۔ ان کا جسم مضبوط، سر بڑا، سامنے کے دانت لمبے اور چھینی جیسے، بال بھورے یا سرمئی، اگلے پاؤں ہاتھ جیسے، پچھلے پاؤں جھلی دار اور دم چپٹی اور چھلکے دار ہوتی ہے۔ دونوں انواع میں کھوپڑی، دم کی ساخت اور بالوں کے رنگ میں فرق پایا جاتا ہے۔ یہ دریاؤں، ندیوں، جھیلوں اور تالابوں جیسے میٹھے پانی کے مساکن میں رہتے ہیں اور نبات خور ہوتے ہیں، درختوں کی چھال، آبی پودے اور گھاس وغیرہ کھاتے ہیں۔

بیدستر درختوں کی شاخوں، پودوں، پتھروں اور کیچڑ سے بند (ڈیم) اور ٹھکانے (lodges) بناتے ہیں؛ اس مقصد کے لیے وہ درختوں کو کتر کر گراتے ہیں۔ ان کے بنائے ہوئے بند پانی کے بہاؤ کو روک کر تالاب بناتے ہیں اور تالابوں میں بنے ٹھکانے رہائش کے لیے استعمال ہوتے ہیں۔ ان کی یہ تعمیرات دلدلی اور کیچڑ والی زمین پیدا کرتی ہیں جن سے بہت سی دوسری انواع فائدہ اٹھاتی ہیں، اسی لیے ماحولیاتی نظام پر گہرے اثر کی وجہ سے انھیں پشتی بان نوع (keystone species) سمجھا جاتا ہے۔ بالغ نر اور مادہ اپنے بچوں کے ساتھ یک زوجی جوڑوں کی صورت میں رہتے ہیں۔ ایک سال بعد بچے اپنے والدین کے ساتھ مل کر بند اور ٹھکانے کی مرمت میں حصہ لیتے ہیں جبکہ بڑے بہن بھائی نئے پیدا ہونے والے بچوں کی پرورش میں بھی مدد کرتے ہیں۔ یہ اپنے علاقے قائم کرتے ہیں اور انھیں کیچڑ، ملبے اور جند بیدستر (کاسٹوریئم) نامی مادے سے بنے خوشبوئی ڈھیروں کے ذریعے نشان زد کرتے ہیں، جو ایک رطوبت ہے جو ان کے مخصوص غدود سے خارج ہوتی ہے۔ یہ اپنے عزیز و اقارب کو غدودی رطوبتوں کے ذریعے پہچان بھی لیتے ہیں اور ان کے ساتھ نسبتاً رواداری دکھاتے ہیں۔

تاریخی اعتبار سے بیدستر کا شکار ان کی کھال، گوشت اور جند بیدستر (castoreum) کے لیے کیا جاتا رہا ہے۔ جند بیدستر کو دوا سازی، عطر سازی اور غذاؤں میں خوشبو کے طور پر استعمال کیا جاتا تھا جبکہ ان کی کھال سمور کی تجارت میں اہم رہی ہے۔ انیسویں اور بیسویں صدی عیسوی کے اوائل میں تحفظ کے اقدامات سے پہلے حد سے زیادہ شکار نے دونوں انواع کو تقریباً ناپید کر دیا تھا۔ بعد ازاں ان کی تعداد میں دوبارہ اضافہ ہوا اور اب عالمی انجمن برائے بقائے ماحول (IUCN) کی سرخ فہرست میں انھیں کم خطرے والی انواع میں شمار کیا جاتا ہے۔ انسانی ثقافت میں بیدستر محنت اور تعمیر کا استعارہ سمجھا جاتا ہے اور یہ کینیڈا کا قومی جانور بھی ہے۔

## حوالہ جات
# ہیمسٹر

| ہیمسٹر زمانی حد: Middle Miocene–Current |
| --- |
|  |
| Syrian hamster |
| سائنسی درجہ بندی |
| اقلیم: | جانور |
| قوم: | حبلیات |
| ذیلی قوم: | فقاریہ |
| جماعت: | ممالیہ |
| فصیلہ: | کترنے والاia |
| ذیلی فصیلہ: | Myomorpha |
| بالائی خاندان: | Muroidea |
| خاندان: | Cricetidae |
| ذیلی خاندان: | **Cricetinae** Fischer de Waldheim، 1817 |
| Genera |
| *Mesocricetus*
*Phodopus*
 *Cricetus*
*Cricetulus*
*Allocricetulus*
*Cansumys*
 *Tscherskia*  |

ہیمسٹر (چُوہا) ایک زمین کھودنے والا جانور ہے جو Cricetinae کے ذیلی خاندان سے تعلق رکھتا ہے۔ اس خاندان میں اس کی 18 اقسام موجود ہیں۔ اس کے گال پھولے ہوئے ہوتے ہیں جو ہیمسٹر کے کاندھوں تک آ جاتے ہیں۔ عام چُوہے اور دوسرے بِل بنانے والے جانوروں کی طرح ہیمسٹر کو بھی تجربہ گاہوں میں طب کے طالبِ علموں کے عملی امتحانات کے سلسلے میں اپنی جان کا نذرانہ دینا پڑتا ہے۔ ہیمسٹر (چُوہا) بھی اپنی فطرت کے مطابق رات ہی کو اپنے ٹھکانے سے نکلتا ہے۔

 یہ ایک نامکمل مضمون ہے۔ آپ اس میں اضافہ کر کے ویکیپیڈیا کی مدد کر سکتے ہیں۔
# خرگوش

| خرگوش |
| --- |
| سائنسی درجہ بندی |

**خرگوش**(Rabbit) فارسی زبان کا لفظ ہے اور یہ دو الفاظ کا مجموعہ ہے " خر " اور " گوش "، **خر** گدھے کو کہا جاتا ہے اور **گوش** کان کو ، اس کا مجموعی معنی یہ ہوا ' گدھے کے کان والا' ۔اس کے کان لمبے ہوتے ہیں اس لیے اس کو گدھے کے کان والا کہا جاتا ہے۔ یہ چھوٹے پستانیہ (ممالیہ) جانوروں میں سے ایک ہے۔ اس کی کئی اقسام ہیں جو دنیا کے مختلف حصوں میں پائی جاتی ہے۔ یہ ایک ایسا جانور ہے جو بلی کے مشابہ ہوتا ہے، جس کے دونوں ہاتھ چھوٹے اور پیر لمبے ہوتے ہیں۔ اور یہ پچھلی ٹانگوں کی مدد سے ہی چلتا پھرتا ہے۔ اس کا گوشت ہلکا نمکین اور لذیذ ہوتا ہے۔ اہل سنت کے یہاں یہ حلال جانور ہے، جبکہ اہل تشیع کے یہاں یہ حرام

بسا اوقات مادہ خرگوش اپنے نَر سے جُفتی کرنے لگتی ہے، چونکہ اس میں شہوت کا غلبہ زیادہ ہوتا ہے۔ اور مادہ خرگوش حالتِ حمل میں جفتی کر لیتی ہے۔ عموماً یہ رات کے اندھیرے میں جفتی کرتا ہے ۔

خرگوش کی خصوصیت یہ ہے کہ یہ آنکھیں کھول کر سوتا ہے اور رات کے اندھیرے میں دیکھنے کی صلاحیت رکھتا ہے یہ زمین میں بل بنا کررہتا ہے اور زیر زمین پوری سوسائٹی بنا کر رہتے ہیں ایک بل میں دو نر نہیں رہ سکتے نر ایک دوسرے کو اتنا مارتے ہیں کہ ختم ہی کر دیتے ہیں۔ ان میں آپس میں بات کرنے کی صلاحیت ہوتی ہے، ویسے یہ خاموش طبیعت جانور ہے ۔

عرب لوگ خرگوش کے بارے میں خیال رکھتے ہیں کہ جنّات خرگوش میں حیض ہونے کی وجہ سے اس سے دور رہتے ہیں۔

خرگوش کو حیض نہیں آتا ہے اور نہ یہ گوشت وغیرہ کھاتا ہے، جُگالی کرتا اور مینگنیاں کرتا ہے اور اس کے دونوں پیروں کے نیچے اور جبڑوں کے اندر بال بھی ہوتے ہیں۔
# لوریشیا

لوریشیا
Laurasia| پینجیا کا نقشہ لوریشیا اور گونڈوانا کے ساتھ |
| تاریخی براعظم |
| قسم | ارضیاتی برعظیم |
| آج کا حصہ | یورپ (بغیر بلقان) ایشیا (بغیر برصغیر) شمالی امریکا |
| چھوٹے براعظم | لورنشیا بالٹکا قازقستانیا سائبیریا شمالی چین جنوبی چین مشرقی چین |
| ٹیکٹونک پلیٹ | یوریشین پلیٹ شمال امریکی پلیٹ |
| * د
* ب
* ت
 |

**لوریشیا** (Laurasia) کرہ ارض کے قدیم جغرافیائی مطالعہ (Palaeogeography) کے مطابق دو برعظیموں (Supercontinent) میں سے شمالی ترین براعظم (دوسرا براعظم گونڈوانا) ہے۔ جو تقریبا 510 ملین سے 180 سال پہلے سے موجود برعظیم (Supercontinent) پینجیا کا حصہ تھے۔

نام لورنشیا (Laurentia) کے ناموں کو یکجا کرتا ہے جو شمالی امریکا کریٹون اور یوریشیا ہیں۔ ارضیاتی نام لوریشیا شمالی نصف کرہ کے آج کے تمام براعظم اور تمام اجسام ارض شامل ہیں۔ بنیادی طور پر لوریشیا (یعنی بنیادی شمالی امریکی براعظم)، بالٹکا، سائبیریا، قازقستانیا، شمالی چین اور مشرقی چین۔

## حوالہ جات
# بھورا چوہا

| بھورا چوہا |
| --- |
|  |
| A wild rat in England |
| بقا کی صورت حال |
|  کم تشویشناک  (IUCN 3.1) |
| سائنسی درجہ بندی  |
| اقلیم: | حیوانات |
| قوم: | حبلیات |
| فصیلہ: | Rodentia |
| خاندان: | Muridae |
| جنس: | *Rattus* |
| نوع: | R. norvegicus

 |
| دہرا نام |
| Rattus norvegicus (Berkenhout, 1769) |

**بھورا چوہا** (انگریزی: Brown rat) عام چوہے کی ایک وسیع پیمانے پر قسم ہے۔

## مزید دیکھیے

* چوہا

## حوالہ جات
# حیوان آوردہ مرض

**حیوان آوردہ مرض** یا **مرض حیوانی** (زُونوسِس) سے مراد ایسے امراض ہیں جو آدمی سے جانوروں کو اور جانوروں سے آدمیوں کو پہنچتے ہیں۔ بعض امراض متعدی بھی ہوتے ہیں۔ عوامی صحت کے اعتبار سے تقریباً 92 امراض کافی اہمیت رکھتے ہیں۔ ان میں سے تقریباً 230 بیماریاں عام طور سے انسانوں میں جانوروں کے ذریعہ ہوتی ہیں اور مندرجہ ذیل آٹھ امراض کی ابتدا انسانوں سے ہوتی ہے: انسانی وق، پیچش، کالا آزار، امریکن لیشمانیاسس، شیسٹو سومیاسس، ڈفتھریا، اسکارلٹ فیور اور سپٹک سور تھروٹ۔

ان بیماریوں کے علاوہ کئی اقسام کے کرم اور نباتی مادے آدمیوں اور جانوروں میں مختلف بیماریاں پھیلاتے ہیں۔ یہ بیماریاں جانوروں سے آدمی کو اور آدمی سے جانوروں کو پہنچتی ہیں۔

## حوالہ جات